Raķete tika palaista no Eiropas Kosmosa aģentūras kosmodroma Kurū, Franču Gviānā.
Tā nogādāja izplatījumā Francijas militāro sakaru satelītu un Vācijas sakaru satelītu.
"Ariane 5" tika uzskatīta par vienu no tehniski uzticamākajām raķetēm, lai gan 1996.gadā savā pirmajā lidojumā tā eksplodēja. Raķetes eksplozija notikusi tikai vēl vienu reizi - 2002.gadā.
2021.gadā "Ariane 5" nogādāja izplatījumā 10 miljardu dolāru vērto Džeimsa Veba kosmosa teleskopu, kuru kopīgi uzbūvējušas Eiropas Kosmosa aģentūra, ASV Nacionālā aeronautikas un kosmosa pārvalde un Kanādas Kosmosa aģentūra.
"Ariane 5" tiks aizstāta ar jauno raķeti "Ariane 6", kuras pirmais lidojums plānots šogad.
Eiropas Kosmosa aģentūras uzdevumā raķetes "Ariane" konstruē uzņēmums "Airbus", savukārt to ražošanu un palaišanu nodrošina Francijas kompānija "Arianespace".